turjo4nis/wikipedia-bn-dump-20250701 huggingface dataset:
দি অ্যাডভেঞ্চার্স অব টম সয়্যার

{{Infobox book
| name          = টম সয়্যার দুঃসাহসীক অভিযান
| title_orig    = দি অ্যাডভেঞ্চার্স অফ টম সয়্যার
| translator    =
| image         = 
| caption = বইটির  প্রথম প্রচ্ছদ
| author        = মার্ক টোয়েইন
| cover_artist  = মার্ক টোয়েইন
| country       = যুক্তরাষ্ট্র
| language      = ইংলিশ
| series        =
| genre         = কিশোর উপন্যাস
| publisher     = আমেরিকান পাবলিশিং কোম্পানি 
| release_date  = ১৮৭৬
| media_type    = প্রিন্ট (পেপারব্যাক এবং হার্ডকভার)
| pages         =২৭৫ পৃ (প্রথম প্রকাশ)| isbn          = 
| dewey=Fic. 22
| congress= PZ7.T88 Ad 2001
| oclc= 47052486|৪৭০৫২৪৮৬
| preceded_by   = দ্যা গিল্ডেড এইজ:আ টেইল অফ টুডে
| followed_by   = এ টেম্প এবরোড
}}টম সয়্যারের দুঃসাহসীক অভিযান (মূল শিরোনাম দি অ্যাডভেঞ্চার্স অফ টম সয়্যার ()'') ১৮৭৬ সালে প্রকাশিত মার্ক টোয়েইনের একটি অসাধারণ অনবদ্য কিশোর উপন্যাস যা টম সয়্যার নামের এক বাড়ন্ত কিশোরকে নিয়ে রচিত যে মিসিসিপি নদীর তীরে বাস করে। এর কাহিনী মূলত সেইন্ট পিটারবার্গ নামক কাল্পনিক শহরকে কেন্দ্র করে ঘটে, যা হ্যানিবল, মিসৌরির দ্বারা প্রভাবিত, যেখানে টোয়েইন তার বাল্যকাল কাটিয়েছেন।

কাহিনী সংক্ষেপ 
অনাথ টম সয়্যার তার মাসি পলি এবং সৎ ভাই সিডের সাথে থাকে। টমের নোংরা কাপড় এবং দুষ্টমি তাকে প্রতিদিন মাসির দ্বারা শাসন করতে বাধ্য করায় এবং তিনি তাকে কিছু বাড়তি কাজ করতে দেন। টম তখন চালাকির সাথে সেই কাজগুলো তার বন্ধুদের দিয়ে করিয়ে নেয় কিছু ছোট-খাটো জিনিসের বিনিময়ে।

টম শহরে আসা নতুন মেয়ে বেকি থ্যাচারের কে ভালোবেসে ফেলে এবং চুম্বনের মাধ্যমে সম্পর্ক স্থাপনে সক্ষম হয়। কিন্তু তাদের ভালোবাসার সেইখানেই সমাপ্তি ঘটে যখন বেকি জানতে পারে টমের এর আগেও এমি লরেন্স নামে এক মেয়ের সাথে সম্পর্ক ছিল। বেকির সাথে সম্পর্ক শেষ হওয়ার পর টম হাক্‌লবেরি ফিনের সাথে গোরস্থান যায় এবং ইঞ্জুন জোর দ্বারা ড. রবিনসন হত্যা স্বচক্ষে প্রত্যক্ষ করে।

টম, হাক্‌ এবং জো হারপার একটি দ্বিপে পালিয়ে যায়। যখন তারা তাদের নতুন পাওয়া স্বাধীনতা উপভোগ করছিলো তখন তারা জানতে পারে মানুষ তাদের লাশ নদীতে খুঁজছে। এক রাতে টম বাড়িতে ফিরে তার জন্য অন্যদের মানসিক বিপর্যয় প্রত্যক্ষ করে। তারা স্বাধীন জীবন যাপন থেকে আবার আগের জীবনে ফিরে যাওয়ার সিদ্ধান্ত নেয়।

স্কুলে ফিরে আসার পর সে বেকির ভালোবাসা আবার ফিরে পায়, এবং অনেকের স্নেহের পাত্র হয়ে ওঠে। টম উপলব্ধি করে ইঞ্জুন জো জেনে গিয়েছে যে টম আর হাক্‌ রবিনসন হত্যার সময় উপস্থিত ছিল।

তথ্যসূত্র

বহিঃসংযোগ 

 
 The Adventures of Tom Sawyer, 135th Anniversary Edition , University of California Press, 2010.
 টম সোয়ারের দুঃসাহসীক অভিযান with embedded audio  (PDF আছে)

১৮৭৬-এর উপন্যাস
মার্ক টোয়েইনের উপন্যাস
অ্যাডভেঞ্চার উপন্যাস
মার্কিন শিশুতোষ উপন্যাস
চলচ্চিত্রে অভিযোজিত মার্কিন উপন্যাস
১৮৪০-এর দশকের উপন্যাস সেট
১৯শ-শতাব্দীর মার্কিন উপন্যাস
মার্কিন অ্যাডভেঞ্চার উপন্যাস
ইংরেজি উপন্যাস
১৯শ-শতকের উপন্যাস
বোধিপথপ্রদীপ

বোধিপথপ্রদীপ () বিখ্যাত বৌদ্ধ পণ্ডিত অতীশ দীপঙ্কর দ্বারা রচিত একটি বৌদ্ধ রচনা বিশেষ।

বিবরণ 

অতীশ দীপঙ্কর একাদশ শতাব্দীতে সংস্কৃত ভাষায় মাত্র উনসত্তরটি সূত্রে বোধিপথপ্রদীপ রচনা করেন। এই রচনায় তিনি বিভিন্ন বৌদ্ধ সম্প্রদায় ও দর্শনের মেলবন্ধন ঘটিয়ে বোধি লাভের সম্পূর্ণ পথের বিভিন্ন ধাপের বর্ণনা দিয়েছেন, যা তিব্বতী বৌদ্ধধর্মে লাম-রিম নামে বিখ্যাত। এই রচনানুসারে তিনি বৌদ্ধ উপাসকদের ধর্মীয় আচরণের ওপর তাদের আগ্রহের ওপর নির্ভর করে অধম পুরুষ, মধ্যম পুরুষ এবং উত্তম পুরুষ এই তিন ভাগে ভাগ করেছেন। অধম পুরুষ সংসারের মধ্যে থেকে বোধিলাভের ইচ্ছা প্রকাশ করে থাকেন। শ্রবকযানপন্থী বা শ্রবকরা এবং প্রত্যেকবুদ্ধযানপন্থীরা বা প্রত্যেকবুদ্ধরা সংসারত্যাগ করলেও জগতের সকল জীবের মুক্তিচিন্তা না করে শুধুমাত্র নিজেদের মুক্তিলাভের চেষ্টা করেন বলে তারা মধ্যম পুরুষের অন্তর্গত। মূলতঃ এই চিন্তাধারা হীনযান বৌদ্ধধর্ম থেকে এসেছে। একমাত্র বোধিসত্ত্বরা উত্তম পুরুষের অন্তর্গত কারণ তারা নিজেদের মুক্তির পাশাপাশি সমস্ত জীবজগতের মুক্তির জন্যও চিন্তা করে থাকেন। মহাযান বৌদ্ধধর্ম থেকে এই ধারণা নেওয়া হয়েছে।

পাদটীকা

তথ্যসূত্র 

বৌদ্ধ রচনা
মহাযান ধর্মগ্রন্থ
১১শ শতাব্দীর বই
এইচএসবিসি

এইচএসবিসি হোল্ডিং পিএলসি বা এইচএসবিসি হল একটি বহুজাতিক ব্যাংকিং সেবা প্রদানকারী প্রতিষ্ঠান । যুক্তরাজ্যের লন্ডনে এর সদর দফতর অবস্থিত। এটি পৃথিবীর অন্যতম বৃহৎ ব্যাংক। ১৯৯১ সালে দি হংকং এন্ড সাংহাই ব্যাংকিং কর্পোরেশন থেকে নতুন একটি হোল্ডিং কোম্পানি গঠিত হয়ে এইচএসবিসি তে রূপ নেয়। এর পূর্বোক্তোন কোম্পানি দি হংকং এন্ড সাংহাই ব্যাংকিং কর্পোরেশন হংকং এবং সাংহাইতে ১৮৬৫ সালে সর্বপ্রথম এর শাখা খোলে।

আফ্রিকা, এশিয়া, ইউরোপ এবং দক্ষিণ আমেরিকা সহ প্রায় ৮৫ টি দেশে এইচএসবিসির প্রায় ৭২০০ টি অফিস রয়েছে। সারা বিশ্বজুড়ে প্রতিষ্ঠানটির গ্রাহক সংখ্যা প্রায় ৮৯ মিলিয়ন। ৩১ ডিসেম্বর ২০১২ এর পরিসংখ্যান অনুযায়ী প্রতিষ্ঠানটির মোট সম্পদের পরিমাণ প্রায় ২.৬৯৩ বিলিয়ন মার্কিন ডলার যার প্রায় অর্ধেক সম্পদ রয়েছে ইউরোপে , মধ্যপ্রাচ্য ও আফ্রিকায় রয়েছে চার ভাগের এক ভাগ এবং এশিয়া প্যাসিফিক ও আমেরিকায় রয়েছে বাকী চার ভাগের এক ভাগ। ফোর্বস ম্যাগাজিনের মতে এটি সম্পদের দিক দিয়ে ২০১২ সালের পৃথিবীর সর্ববৃহৎ ব্যাংক এবং পৃথিবীর ষষ্ঠ বৃহৎ পাবলিক লিমিটেড কোম্পানি।

এইচএসবিসি মূলত চারটি প্রধান ব্যবসায়িক কর্মকাণ্ড পরিচালনা করে থাকে। এর মধ্যে রয়েছে বিনিয়োগ ব্যাংকিং, গ্লোবাল ব্যাংকিং, সম্পদ ব্যবস্থাপনা ও ব্যক্তিগত ব্যাংকিং।

ব্যাংকটি বিশ্বের অন্যতম বৃহৎ দুটি শেয়ার বাজার হংকং এবং লন্ডন স্টক মার্কেটে নিবন্ধিত। ৬ জুলাই ২০১২ এর উপাত্ত অনুযায়ী প্রতিষ্ঠানটির মোট বাজার মূল্য ছিল ১০২.৭ বিলিয়ন মার্কিন ডলার। এটি রয়েল ডাচ শেল কোম্পানির পরে লন্ডন স্টক এক্সচেঞ্জে সর্ববৃহৎ কোম্পানি।

এইচএসবিসি বাংলাদেশ 

এইচএসবিসি বাংলাদেশে ১৯৯৬ সালে কাজকর্ম শুরু করে। এইচএসবিসি বাংলাদেশে প্রাথমিকভাবে শহরাঞ্চলের উপর গুরুত্ত্ব দেয় এবং ঢাকা রাজধানী শহরের অধিকাংশ এলাকায় শাখা খুলে, চট্টগ্রাম ও সিলেট শহরেও শাখা রয়েছে। এইচএসবিসি ব্যাংকের শহরে এটিএম বুথের ভাল সংখ্যা আছে, এবং বেশিভাগের পাঁচ তারকা হোটেলগুলিতেও বুথ রয়েছে।

আরও দেখুন 
 জেপি মর্গান চেস
 সিটিগ্রুপ
 বার্কশায়ার হ্যাথাওয়ে

তথ্যসূত্র

বহিঃসংযোগ 
 
 HSBC Private Bank

১৮৬৫-এ প্রতিষ্ঠিত
ব্যাংকিং প্রতিষ্ঠান
আর্থিক প্রতিষ্ঠান
লন্ডন স্টক এক্সচেঞ্জে তালিকাভুক্ত কোম্পানি
বাংলাদেশের ইসলামি ব্যাংকিং সেবা প্রদানকারী ব্যাংক
ওপেনকর্পোরেটসের জোট
যুক্তরাজ্যের ব্যাংক
হংকং স্টক এক্সচেঞ্জে তালিকাভুক্ত কোম্পানি
নিউ ইয়র্ক স্টক এক্সচেঞ্জে তালিকাভুক্ত কোম্পানি
বিনিয়োগ ব্যাংক
'ব্রোম-স্তোন-পা-র্গ্যল-বা'ই-'ব্যুং-গ্নাস

'ব্রোম-স্তোন-পা-র্গ্যল-বা'ই-'ব্যুং-গ্নাস () (১০০৪-১০৬৪) অতীশ দীপঙ্করের প্রধান শিষ্য ও তিব্বতে ব্কা'-গ্দাম্স ধর্মসম্প্রদায়ের প্রতিষ্ঠাতা ছিলেন।

জন্ম ও পরিবার 

'ব্রোম-স্তোন-পা-র্গ্যল-বা'ই-'ব্যুং-গ্নাস ১০০৪ খ্রিষ্টাব্দে তিব্বতের তুলোং নামক স্থানে জন্মগ্রহণ করেন। তার পিতার নাম ছিল স্কু-গ্শেন-য়াগ-গ্শের-'ফেন () এবং মাতার নাম ছিল খু-'ওদ-ব্জা'-লান-গ্চিগ-মা ()

শিক্ষা ও বৌদ্ধ ধর্ম প্রসার 

উনিশ বছর বয়সে তিনি গ্রুম-গ্যি-ম্খান-বু-ছেন-পো-সে-ব্ত্সুন () নামক এক লামার সাথে মধ্যমক এবং র্ন্যিং-মা তন্ত্র সম্বন্ধে শিক্ষালাভ করেন। অতীশ দীপঙ্কর তিব্বত গেলে 'ব্রোম-স্তোন-পা-র্গ্যল-বা'ই-'ব্যুং-গ্নাস তার শিষ্যত্ব গ্রহণ করেন। ১০৪২ খ্রিষ্টাব্দ থেকে তিনি তিব্বতে বৌদ্ধ ধর্ম প্রচার শুরু করে ব্কা'-গ্দাম্স ধর্মসম্প্রদায়ের প্রতিষ্ঠা করেন। তিনি ১০৫৬ খ্রিষ্টাব্দে লাসা নগরের উত্তরে এই ধর্মসম্প্রদায়ের জন্য র্বা-স্গ্রেং বৌদ্ধবিহার স্থাপন করেন। তার তিনজন প্রধান শিষ্য ছিলেন পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যাল (), ফু-ছুং-বা-গ্ঝোন-নু-র্গ্যাল-ম্ত্শান () এবং স্প্যান-স্ঙ্গা-ত্শুল-খ্রিম্স-'বার ()

প্রবাদ 

তিব্বতী বৌদ্ধধর্ম অনুসারে 'ব্রোম-স্তোন-পা-র্গ্যল-বা'ই-'ব্যুং-গ্নাসকে অবলোকিতেশ্বরের পঁয়তাল্লিশতম অবতার রূপে কল্পনা করা হয়।

তথ্যসূত্র

আরো পড়ুন 

 Dilgo Kyentse. Enlightened Courage, Snow Lion 1993. 

কদম
১০০৪-এ জন্ম
১০৬৪-এ মৃত্যু
১০০০-এর দশকে জন্ম
শাঁওলি মিত্র

শাঁওলি মিত্র ছিলেন একজন বাংলা থিয়েটার ও সিনেমার অভিনেত্রী। তিনি ঋত্বিক ঘটকের যুক্তি তক্কো আর গপ্পো চলচ্চিত্রে বংগবালা চরিত্রে অভিনয় করেছিলেন। তিনি ছিলেন শম্ভু মিত্র ও তৃপ্তি মিত্রের কন্যা এবং তার পিতামাতাও থিয়েটার ব্যক্তিত্ব ছিলেন। ২০১১ সালে তিনি রবীন্দ্র সার্ধশত জন্মবর্ষ উদ্‌যাপন সমিতির একজন চেয়ারপার্সন ছিলেন।

কর্মজীবন 
ছোটবেলা থেকেই নাট্যচর্চা করেছেন শাঁওলি মিত্র। তার বাবা বিখ্যাত নাট্যব্যক্তিত্ব শম্ভু মিত্র এবং মা তৃপ্তি মিত্র। বাড়িতেই থিয়েটারের মহড়া চলতো। কখনও কখনও বহুরূপী'র শোয়ের সময় উইংসের পাশ থেকে নাটক দেখতেন শাঁওলী। কমলা গার্লস হাইস্কুলে তৃতীয় শ্রেণিতে পড়ার সময়  বহুরূপী নাট্যদলের প্রযোজন্য 'ছেঁড়া তার' নাটকে অভিনয় করেন তিনি। তৃপ্তি মিত্রের পরিচালনায় 'কিংবদন্তি', হিমাংশু চট্টোপাধ্যায়ের পরিচালনায় বাদল সরকারের লেখা 'ত্রিংশ শতাব্দী' নাটকে মিসেস ইথার্নির চিরিত্রে কিংবা পরে শম্ভু মিত্রের পরিচালনায় রবীন্দ্রনাথের 'রাজা' নাটকে সুরঙ্গমার চরিত্রেও অভিনয় করেছেন তিনি। ছোটবেলায় অভিনয় করেছিলেন রবীন্দ্রনাথ ঠাকুরের কাহিনী অবলম্বনে তৈরি ‘ডাকঘর’ নাটকে অমলের চরিত্রে অভিনয় করে প্রশংসা পান। পরবর্তীতে বাংলা নাট্য জগতের বিশিষ্ট নাম হয়ে ওঠেন তিনি, নিজের দলও গড়েন। তার তৈরি নাট্যদলের নাম 'পঞ্চম বৈদিক'।

চলচ্চিত্র 
 যুক্তি তক্কো আর গপ্পো

অভিনয় 
 বিতত বিতাংস
 নাথবতী অনাথবত
 পুতুলখেলা
 একটি রাজনৈতিক হত্যা
 হযবরল
 কথা অমৃতসমান
 লঙ্কাদহন
 চণ্ডালী
 পাগলা ঘোড়া
 পাখি
 গ্যালিলিও'র জীবন
 ডাকঘর
 যদি আর এক বার

পুরস্কার 
 ১৯৯১ সালে 'নাথবতী অনাথবৎ' নাটকটি লেখার জন্য আনন্দ পুরস্কার পেয়েছিলেন তিনি। 
 ২০০৩ সালে বাংলা থিয়েটারে অভিনয়ের জন্য সংগীত নাটক আকাদেমি পুরস্কার 
 ২০১২ সালে অভিনয়ে জীবনব্যাপী অবদানের জন্য বঙ্গবিভূষণ পুরস্কার
 ২০০৯ সালে পদ্মশ্রী পুরস্কার

জীবনাবসান
শাঁওলি মিত্র ২০২২ খ্রিস্টাব্দের ১৬ই জানুয়ারি রবিবার দুপুরে হৃদরোগে আক্রান্ত হয়ে কলকাতার বেহালার বাড়িতে ৭৪ বৎসর বয়সে প্রয়াত হন। তার শেষ ইচ্ছাপত্র অনুসারে সবার আড়ালে তার শেষকৃত্য সিরিটি মহাশ্মশানে সম্পন্ন করা হয়।

তথ্যসূত্র 

পশ্চিমবঙ্গ বাংলা আকাদেমির সভাপতি

বহিঃসংযোগ
 

১৯৪৭-এ জন্ম
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
বাঙালি থিয়েটার ব্যক্তিত্ব
বাঙালি অভিনেত্রী
ভারতীয় চলচ্চিত্র অভিনেত্রী
ভারতীয় মঞ্চ অভিনেত্রী
শিল্পকলায় পদ্মশ্রী প্রাপক
সংগীত নাটক অকাদেমি পুরস্কার প্রাপক
২০২২-এ মৃত্যু
১৯৪০-এর দশকে জন্ম
বাংলা চলচ্চিত্র অভিনেত্রী
ক্যালিফোর্নিয়া বিশ্ববিদ্যালয়, সান ফ্রান্সিস্কো

ইউনিভার্সিটি অব ক্যালিফোর্নিয়া, সান ফ্রান্সিস্কো ক্যালিফোর্নিয়ার সান ফ্রান্সিস্কোতে অবস্থিত একটি চিকিৎসাবিজ্ঞান বিষয়ক শিক্ষা ও গবেষণাকেন্দ্র। চিকিৎসাবিজ্ঞানে এটি পৃথিবীর অন্যতম শ্রেষ্ঠ বিশ্ববিদ্যালয় হিসেবে বিবেচিত। ইউনিভার্সিটি অব ক্যালিফোর্নিয়ার ১০টি ক্যাম্পাসের মধ্যে এটি শুধুমাত্রই স্নাতকোত্তর শিক্ষার জন্য এবং চিকিৎসাবিজ্ঞান ও বায়োমেডিকেল বিজ্ঞানসমূহের জন্য। এর চিকিৎসাকেন্দ্রের মধ্যে রয়েছে কিডনি এবং যকৃত প্রতিস্থাপন, রেডিওলজি, নিউরোলজি, নিউরোসার্জারি, ক্যান্সারবিদ্যা, চক্ষুবিদ্যা।

ইতিহাস

ক্যাম্পাস

একাডেমিক 
এই বিশ্ববিদ্যালয়ের শিক্ষকদের মধ্যে রয়েছেন পাঁচজন নোবেল বিজয়ী, ন্যাশানাল অ্যাকাডেমি অব সায়েন্সের ৩১ জন সদস্য, ইন্সটিটিউট অব মেডিসিন এর ৬৯ জন সদস্য। এই বিশ্ববিদ্যালয় থেকে মাস্টার অব সায়েন্স, ডক্টর অব ফিলোসফি, ডক্টর অব ফার্মাসি, ডক্টর অব মেডিসিন, ডক্টর অব ডেন্টাল সার্জারি এবং ডক্টর অব ফিজিক্যাল থেরাপি ডিগ্রি প্রদান করে।

র‍্যাংকিং

স্কুল অব মেডিসিন

জীববিজ্ঞান ও পিএইচডি প্রোগ্রাম

স্কুল অব নার্সিং

স্কুল অব ফার্মাসি

স্কুল অব ডেন্টিস্ট্রি

স্বাতন্ত্র্য্য

কৃতী শিক্ষার্থী ও শিক্ষক 
 শুভ রায়
 জন মাইকেল বিশপ
 এলিজাবেথ ব্ল্যাকবার্ন

তথ্যসূত্র

বহিঃসংযোগ 

 Official website
 A History of UCSF

ক্যালিফোর্নিয়া বিশ্ববিদ্যালয়
১৮৭৩-এ প্রতিষ্ঠিত শিক্ষাপ্রতিষ্ঠান
ক্যালিফোর্নিয়াতে ফার্মেসি স্কুল
ক্যালিফোর্নিয়াতে ভেষজ স্কুল
মার্কিন যুক্তরাষ্ট্রের বিশ্ববিদ্যালয়
ক্যালিফোর্নিয়ার বিশ্ববিদ্যালয় ও কলেজ
১৮৬৪-এ প্রতিষ্ঠিত শিক্ষাপ্রতিষ্ঠান
কিষেনজি

মাল্লোজুলা কোটেশ্বর রাও (২৬ নভেম্বর, ১৯৫৪ – ২৪ নভেম্বর, ২০১১), সাধারণভাবে পরিচিত তার কিষেনজি () ছদ্মনামে। তিনি ছিলেন ভারতের কমিউনিস্ট পার্টি (মাওবাদী)র একজন পলিটব্যুরো এবং পার্টির কেন্দ্রীয় সামরিক কমিশনের সদস্য, এবং ছিলেন পার্টির সামরিক নেতা। ভারতের কমিউনিস্ট পার্টি (মাওবাদী) ভারতের একটি অতি-বামপন্থী সাম্যবাদী দল। এই দলটিকে ভারত সরকার "সন্ত্রাসবাদী সংগঠন", হিসেবে তালিকাভুক্ত করেছে এবং এটির সকল "গঠন ফ্রন্ট সংগঠন"গুলোকে বেআইনি কার্যকলাপ (নিবারণ) অ্যাক্ট (UAPA) অনুযায়ী নিষিদ্ধ করা হয়েছে। তাকে "ভারতে মাওবাদের মুখ"রূপে দেখা হয়।।

জ্যোতি বসু এবং বুদ্ধদেব ভট্টাচার্য সম্পর্কে মত 
২০১০ সালের জানুয়ারিতে তিনি প্রচারমাধ্যমের কাছে ৮ পৃষ্ঠার লিখিত বিবৃতি ফ্যাক্স করেন এবং সেই লেখায় তিনি জ্যোতি বসুকে পশ্চিমবঙ্গের জঙ্গল অধ্যুষিত জেলাগুলোতে “অনুন্নয়ন” এবং তার “ফলশ্রুতিতে অশান্তি”র জন্য দায়ী করেন। এমনকি তিনি বসু বাবুর সাম্যবাদ সম্পর্কিত বোধ নিয়েও প্রশ্ন করেন। তিনি লেখেন, 
 তিনি বুদ্ধদেব ভট্টাচার্য্যের নীতিকে ত্রুটিপূর্ণ এবং পশ্চিমবঙ্গের জঙ্গল অধ্যুষিত এলাকায় ধারাবাহিক অশান্তির জন্য; এবং তাকে ২০০৮ সালে পশ্চিম মেদিনীপুরে উৎখাতের পরিকল্পনা করেন।

ইসলামি উত্থান সম্পর্কে মত

কিষেনজি বলেন, "ইসলামি উত্থানকে বিরোধিতা করা উচিত নয় যেহেতু এটি প্রকৃতিগতভাবে সাধারণত মার্কিন-বিরোধী এবং সাম্রাজ্যবাদ-বিরোধী। আমরা, অতএব, চাই এটি বাড়ুক"।

মৃত্যু 
লালগড়ের বুড়িশোল জঙ্গলে ২৪ নভেম্বর ২০১১ তার মৃত্যু হয় পুলিশের সাথে যুদ্ধে এমনটা প্রচারিত হয় সরকারী তরফে। মাওবাদী দল এবং গণতান্ত্রিক অধিকার রক্ষা কর্মীরা মনে করেন তাকে আগে ধরে নিয়ে পুলিশ বা নিরাপত্তা বাহিনী হত্যা করে। মৃতদেহে একাধিক ক্ষতচিহ্ন ছিল। কবি ভারভারা রাও মনে করেন তাকে গ্রেপ্তার করে বীভৎস অত্যাচার চালানো হয় ও মিথ্যা সংঘর্ষের কথা প্রচার করা হয়। তাকে নিয়ে শিল্পী কবীর সুমন গান লেখেন "কোটেশ্বর রাও রাও রাও/ শাহাদাত বৃথা যায় না একটাও"। পুলিশ কর্তা মানোজ বর্মা, যার নেতৃত্বে  কিষেনজি মারা যান, তাকে প্রসংসা করে রাজ্য সরকার।

তথ্যসূত্র

বহিঃসংযোগ 
 International Campaign Against War on the People in India 
 One Year after Kishenji… a look at the gains and losses of the CPI (Maoist), OPEN
 The Kishenji Cover-up: The Media And The Indian State by Trevor Selvam
 Photographs of Maoist leader Kishenji , Hindustan Times
 President's medals for CRPF men who killed Kishenji, Zee News

১৯৫৪-এ জন্ম
২০১১-এ মৃত্যু
সংশোধনবাদ বিরোধী
ভারতীয় সাম্যবাদী
ভারতীয় গেরিলা
ভারতের কমিউনিস্ট পার্টির (মাওবাদী) রাজনীতিবিদ
করিমনগর জেলার ব্যক্তি
ভারতীয় রাজনীতিবিদ
মাওবাদী
ভারতে আইন প্রয়োগকারী কর্মকর্তার দ্বারা নিহত ব্যক্তি
নকশালপন্থী-মাওবাদী বিদ্রোহ
জেন-সুন হুয়াং

জেন-সুন হুয়াং একজন তাইওয়ানি-আমেরিকান উদ্যোক্তা এবং ব্যবসায়ী। তিনি গ্রাফিক্স-প্রসেসর কোম্পানি এনভিডিয়ার প্রতিষ্ঠাতা এবং এর প্রেসিডেন্ট এবং প্রধান নির্বাহী কর্মকর্তা হিসেবে কর্মরত আছেন।

জীবনী 
হুয়াং ওরেগন স্টেট ইউনিভার্সিটি থেকে ১৯৮৪ সালে তড়িৎ প্রকৌশলে উপস্নাতক ডিগির অর্জন করেন। তিনি স্ট্যানফোর্ড বিশ্ববিদ্যালয় থেকে ১৯৯২ সালে তড়িৎ প্রকৌশলে মাস্টার্স ডিগ্রি অর্জন করেন। তিনি ১৯৯৩ সালে এনভিডিয়া প্রতিষ্ঠা করেন। তিনি স্ট্যানফোর্ড বিশ্ববিদ্যালয়কে ৩০ মিলিয়ন ডলার দান করেন।

তথ্যসূত্র 

স্ট্যানফোর্ড বিশ্ববিদ্যালয়ের প্রাক্তন শিক্ষার্থী
১৯৬৩-এ জন্ম
মার্কিন শতকোটিপতি
মার্কিন কম্পিউটার ব্যবসায়ী
মার্কিন তড়িৎ প্রকৌশলী
মার্কিন প্রযুক্তি প্রধান নির্বাহী
মার্কিন প্রযুক্তি কোম্পানি প্রতিষ্ঠাতা
জীবিত ব্যক্তি
গোলপাতা

গোলপাতা () সুন্দরবনের স্বল্প ও মধ্যম লবণাক্ত অঞ্চলে জন্মে। এর পাতা প্রায় ৩-৯ মিটার লম্বা হয়।  এছাড়াও ভারত মহাসাগর এবং প্রশান্ত মহাসাগর অঞ্চলের উপকূলীয় এবং মোহনা এলাকার একপ্রকার পাম জাতীয় উদ্ভিদ, যাদেরকে 'নিপা পাম' নামেও ডাকা হয়। এটি পামের একমাত্র প্রজাতি যাদেরকে ম্যানগ্রোভ অঞ্চলে পাওয়া যায়। এই উদ্ভিদটি তার মূল জেনাস নিপা হতে উদ্ভত একমাত্র প্রজাতি যার উপ প্রজাতি নিপোডিয়া।

পরিচিতিমূলক নাম 

এই উদ্ভিদটি বিভিন্ন স্থানে বিভিন্ন নামে পরিচিত; আত্তপ (সিঙ্গাপুর), নিপা (ফিলিপাইন), বুআহ আতপ (ইন্দোনেশিয়া), বুআহ নিপাহ (মালয়শিয়া), দুয়া নুয়ক (ভিয়েতনাম), জিং পল (শ্রীলঙ্কা), গোলপাতা (পশ্চিমবঙ্গ, বাংলাদেশ), এবং দানী (মায়ানমার)

বিস্তৃতি
মালয়েশিয়া, ফিলিপাইন, থাইল্যান্ড, ভিয়েতনাম, সিঙ্গাপুর, ইন্দোনেশিয়া, অস্ট্রেলিয়া, বোর্নিও, পপুয়া নিউ গিনি, কম্বোডিয়া, মায়ানমার, বাংলাদেশ দেশসমূহে জন্মে থাকে।

ফলের উপকার
গল্পাতার ফলে প্রচুর ভিটামিন ও মিনারেল যুক্ত। বিশেষত চর্মরোগ এর সকল পর্যায় নিরাময়ে সাহায্য করে।

গ্যালারি

আরও দেখুন 
 ম্যানগ্রোভ
 সুন্দরবন

তথ্যসূত্র 

পাম
ইন্দোচীনের উদ্ভিদ
ফিলিপাইনের উদ্ভিদ
থাইল্যান্ডের উদ্ভিদ
ভিয়েতনামের উদ্ভিদ
সিঙ্গাপুরের উদ্ভিদ
ইন্দোনেশিয়ার উদ্ভিদ
মালয়েশিয়ার উদ্ভিদ
অস্ট্রেলিয়ার উদ্ভিদ
বোর্নিওর উদ্ভিদ
পাপুয়া নিউ গিনির উদ্ভিদ
কম্বোডিয়ার উদ্ভিদ
মিয়ানমারের উদ্ভিদ
বাংলাদেশের উদ্ভিদ
ঔষধি উদ্ভিদ
বিপন্ন উদ্ভিদ
ম্যানগ্রোভ
বাংলার উদ্ভিদ
ক্রান্তীয় এশিয়ার উদ্ভিদ
ক্রান্তীয় ফল
ভোজ্য উদ্ভিদ
কুইন্সল্যান্ডের উদ্ভিদ
গেওয়া

গেওয়া (বৈজ্ঞানিক নাম:Excoecaria agallocha), ম্যানগ্রোভ এলাকার একপ্রকার উদ্ভিদ। এটি ভারতের উত্তর পশ্চিম উপকূলীয় এলাকা হতে শুরু করে অস্ট্রেলিয়ার দক্ষিণ-পূর্ব উপকূল পর্যন্ত বিস্তৃত।

বর্ণনা
গেওয়া সুন্দরবনের অন্যতম গুরুত্বপূর্ণ বৃক্ষ। এ গাছ লম্বা ও সোজাভাবে জন্মায়। গেওয়া কাঠে একধরনের সাদা আঠা রয়েছে যা চোখের জন্য খুবই ক্ষতিকর। এ গাছের ফুলে মধু হয়, ফল হরিণের প্রিয় খাবার।

ব্যবহার
দেশলাইয়ের কাঠি তৈরিতে গেওয়া কাঠ ব্যাপকহারে ব্যবহৃত হয়। এ গাছের গুঁড়ি দিয়ে ঢোল, তবলা, খোল প্রভৃতি তৈরি হয়। পেন্সিল তৈরিতেও এ কাঠ ব্যবহৃত হয়।

আরও দেখুন 
 ম্যানগ্রোভ
 সুন্দরবন

তথ্যসূত্র

অতিরিক্ত পঠন 
 Tomlinson, P.B. (1986). The Botany of Mangroves. Cambridge University Press, Cambridge, U.K. 413 p.
 Keddy, P.A. (2010). Wetland Ecology: Principles and Conservation. Cambridge University Press, N.Y. 497 p.

বহিঃসংযোগ 
 অস্ট্রেলিয়ার ম্যানগ্রোভ
 অস্ট্রেলিয়ার রেইনফরেস্ট এলাকার উদ্ভিত
 ম্যানগ্রোভের জীববিদ্যা

ম্যানগ্রোভ
১৭৫৯-এ বর্ণিত উদ্ভিদ
বিষাক্ত উদ্ভিদ
সুন্দরবনের গাছ
অস্ট্রেলিয়ার উদ্ভিদ
এশিয়ার উদ্ভিদ
কার্ল লিনিয়াস কর্তৃক নামকরণকৃত ট্যাক্সা
আন্তর্জাতিক ক্রিকেটে শচীন তেন্ডুলকরের শতরানের তালিকা

শচীন তেন্ডুলকর ভারতীয় ক্রিকেট দলের একজন প্রাক্তন ক্রিকেটার ও অধিনায়ক এবং তাঁর প্রজন্মের সর্বসেরা ব্যাটসম্যান হিসেবে স্বীকৃত। তেন্ডুলকর টেস্ট ক্রিকেট ও একদিনের আন্তর্জাতিক ক্রিকেট উভয় ধরনের খেলায় মোট একশতটি শতরানের মালিক।  টেস্টে মোট ৫১টি ও একদিনের ক্রিকেট মোট ৪৯টি শতরান কোন ব্যাটসম্যান দ্বারা সংগৃহীত সর্বাধিক শতরানের একটি বিশ্বরেকর্ড।

চিহ্ন

টেস্ট ক্রিকেটে শতরানের তালিকা 

১৯৮৯ খ্রিষ্টাব্দে টেস্ট ক্রিকেট খেলায় অভিষেকের পর তেন্ডুলকর ১৯৯০ খ্রিষ্টাব্দে ইংল্যান্ডের বিরুদ্ধে তাঁর প্রথম শতরান করেন। তিনি সমস্ত টেস্ট খেলিয়ে আন্তর্জাতিক ক্রিকেট দলের বিরুদ্ধেই শতরান করেছেন এবং অস্ট্রেলিয়ার স্টিভ ওয়াহর বিশ্বের দ্বিতীয় ব্যাটসম্যান যিনি সমস্ত টেস্ট খেলিয়ে আন্তর্জাতিক ক্রিকেট দলের বিরুদ্ধে কোন না কোন ইনিংসে ১৫০ বা তার বাশি রান করেছেন। তিনি জিম্বাবুয়ে বাদ দিয়ে সমস্ত টেস্ট খেলিয়ে দেশে গিয়েই শতরান করেছেন। ২০১০ খ্রিষ্টাব্দের অক্টোবর মাসে তিনি কুড়িতম ১৫০ করে ব্রায়ান লারার রেকর্ড ভাঙ্গেন। ২০০৪ খ্রিষ্টাব্দে তিনি বাংলাদেশের বিরুদ্ধে অপরাজিত ২৪৮ রান করে টেস্ট ক্রিকেট এক ইনিংসে তাঁর জীবনের সর্বোচ্চ রান করেন। তেন্ডুলকর ছয়টি দ্বিশতরান করেন ও ১৫টি ইনিংসে অপরাজিত থাকেন। তাঁর ৫১টি শতরানের মধ্যে ২৭টি বিদেশের মাটিতে করা। তিনি ৯০ থেকে ৯৯ এর মধ্যে নয় বার আউট হন।

একদিনের আন্তর্জাতিক ক্রিকেটে শতরানের তালিকা 

১৯৮৯ খ্রিষ্টাব্দে একদিনের আন্তর্জাতিক ক্রিকেট খেলায় অভিষেক হলেও শচীনের প্রথম শতরান ৭৯টি ম্যাচ খেলার পর ১৯৯৪ খ্রিষ্টাব্দে অস্ট্রেলিয়ার বিরুদ্ধে হয়। তিনি একদিনের আন্তর্জাতিক ক্রিকেট খেলা সমস্ত দেশের বিরুদ্ধে শতরান করেছেন। তিনি ২০১০ খ্রিষ্টাব্দে দক্ষিণ আফ্রিকার বিরুদ্ধে দ্বি-শতরান করে বিশ্বের প্রথম দ্বি-শতরানকারির সম্মানের মালিক হন। তিনি বিদেশের মাটিতে ৩০টি শতরান করেন। ৯০ থেকে ৯৯ রানের মধ্যে তিনি ২০বার আউট হন।

তথ্যসূত্র

আরও দেখুন 
 সেঞ্চুরি
 শচীন তেন্ডুলকর
 টেস্ট ক্রিকেট মাঠের তালিকা
 একদিনের আন্তর্জাতিক ক্রিকেট মাঠের তালিকা
 আন্তর্জাতিক ক্রিকেটে কুমার সাঙ্গাকারার শতরানের তালিকা
 জহুর আহমেদ চৌধুরী স্টেডিয়ামে আন্তর্জাতিক ক্রিকেট সেঞ্চুরির তালিকা
 টেস্ট ক্রিকেটে দশ হাজার বা তদূর্ধ্ব রান সংগ্রহকারী ব্যাটসম্যানের তালিকা

আরও পড়ুন 

 
 

খেলোয়াড় অনুযায়ী আন্তর্জাতিক ক্রিকেট সেঞ্চুরির তালিকা
ভারতীয় ক্রিকেট তালিকা
অ্যাস্টোরিয়া, কুইন্স

অ্যাস্টোরিয়া () নিউ ইয়র্ক শহরের উত্তর-পশ্চিমে অবস্থিত কুইন্স বার্গ এর একটি মধ্যবিত্ত ও বাণিজ্যিক অঞ্চল। এর জনসংখ্যা ১৫৪,০০০।

তথ্যসূত্র

বহিঃসংযোগ 

 Astoria Music and Arts 
 Astoria Celebrity Magazine Astoria/LIC's Premier Glossy Magazine 
 Article from the Greater Astoria Historical Society explaining the Queens street numbering system 
 Slide show from the New York Times of comedians living in Astoria 
 Greater Astoria Historical Society 
 114th Precinct of the New York Police Department  dead link 
 NYC Board of Education assessment of Astoria public schools 
 Greek Culture in Astoria 
 Neighborhood Watch: Astoria 
 Annual NYC Musical Saw Festival  
 Forgotten New York: Astoria Village 

 
নিউ ইয়র্কে আরব-আমেরিকান সংস্কৃতি
অ্যাস্টোর পরিবার
নিউ ইয়র্ক সিটিতে গ্রিক-আমেরিকান সংস্কৃতি
মার্কিন যুক্তরাষ্ট্রে গ্রিক শহর
মাল্টা আমেরিকান
কুইন্সে প্রতিবেশী
ওয়েন ইদুও

ওয়েন ইদুও (; ; ২৪শে নভেম্বর, ১৮৯৯-১৫ই জুলাই, ১৯৪৬), জন্ম Wén Jiāhuá (聞家驊), সৌজন্যে নামসমূহ Yǒusān (友三), ইউশান (友山), ছিলেন একজন চীনা কবি ও পণ্ডিত।

জীবনী 
ললিত কলার জন্য ১৯২২-১৯২৫ সাল পর্যন্ত মার্কিন যুক্তরাষ্ট্রে কাটান। পাশ্চাত্যের শিল্প-সাহিত্য সম্পর্কে সুপরিচিত হওয়া সত্ত্বেও ধ্রুপদী চীনা সাহিত্য ও সংস্কৃতির প্রতি তার শ্রদ্ধা ছিল অপরিসীম। সমাজ এবং রাজনীতি সম্পর্কে সচেতন হয়েও আজীবন তিনি ছিলেন সত্য ও সৌন্দর্যের উপাসক। অনন্য এ শিল্পীর মৃত্যু ঘটে ১৯৪৬ সালের ১৫ই জুলাই।

তথ্যসূত্র

অতিরিক্ত পাঠ 
 Chinese Writers on Writing featuring Wen Yiduo. Ed. Arthur Sze. (Trinity University Press, 2010).
 Chen, Shan. "Shen Chongwen". Encyclopedia of China (Chinese Literature Edition), 1st ed. Archived from the original on 29 September 2007.
 Payne, Robert. China Awake (New York, Dodd Mead 1947). Payne was one of Wen's best friends.

বহিঃসংযোগ 
 ওয়েন ইদুও

১৮৯৯-এ জন্ম
১৯৪৬-এ মৃত্যু
তাইওয়ানের কবি
চীনের নন-ফিকশন লেখক
হুবের লেখক
নিহত লেখক
হত্যাকৃত লেখক
হুয়াংগাঙ্গের মানুষ
চীনে নিহত মানুষ
স্কুল অফ দ্য আর্ট ইনস্টিটিউট অফ শিকাগোর প্রাক্তন শিক্ষার্থী
জিনহুয়া বিশ্ববিদ্যালয়ের প্রাক্তন শিক্ষার্থী
জিনহুয়া বিশ্ববিদ্যালয়ের শিক্ষক
২০শ শতাব্দীর কবি
রিচার্ড ব্রানসন

স্যার রিচার্ড চার্লস নিকোলাস ব্রানসন (জন্ম ১৮ জুলাই ১৯৫০) হলেন একজন ইংরেজ ব্যবসায়ী এবং বিনিয়োগকারী। তিনি ভার্জিন গ্রুপের প্রতিষ্ঠাতা হিসেবে সবচেয়ে বেশি পরিচিত।

রিচার্ড ব্রানসন মাত্র ১৬ বছর বয়সে "স্টুডেন্ট" নামে একটি ম্যাগাজিন প্রকাশ করেন। ১৯৭০ সালের দিকে তিনি গানের রেকর্ড মেইলের মাধ্যমে গ্রাহলের বাসায় পৌছে দেওয়ার ব্যবসা শুরু করেন। ১৯৭২ সাল নাগাদ এই ব্যবসা ধীরে ধীরে বড় হতে থাকলে তিনি গানের রেকর্ডের স্টোর প্রতিষ্ঠা করেন। এই স্টোরই পরবর্তীকালে ভার্জিন মেগাস্টোরে রূপ নেয়। ১৯৮০ সালের দিকে ব্রানসনের রেকর্ড ব্যবসা ও মেগাশপের ব্যবসা ফুলে ফেঁপে ওঠে। ১৯৮২ সালে তিনি ভার্জিন আটলান্টিক ও ভার্জিন রেকর্ডস মিউজিক লেভেল প্রতিষ্ঠা করেন।

ফোর্বসের বিলিয়নিয়ারের তালিকা অনুযায়ী রিচার্ড ব্রানসন হলেন যুক্তরাজ্যের চতুর্থ ধনী নাগরিক। তার আনুমানিক মোট সম্পদের পরিমাণ প্রায় ৪.৬ বিলিয়ন মার্কিন ডলার।

প্রাথমিক জীবন 
ব্রানসন লন্ডনের ব্ল্যাকহেথে জন্মগ্রহণ করেন। তিনি ছিলেন ব্যারিস্টার এডওয়ার্ড জেমস ব্রানসনে এবং ইভা হান্থলি ব্রানসনের জ্যৈষ্ঠ পুত্র। তার দাদা রাইট অনারেবল স্যার জর্জ আর্থার হারউইন ব্রানসন ছিলেন হাই কর্মরত অফ জাস্টিসের প্রধান বিচারক। ষোল বছর বয়স পর্যন্ত তিনি স্কুল শিক্ষা গ্রহণ করেন। স্কুলে তার ফলাফল ছিল অত্যন্ত হতাশাজনক কিন্তু পরবর্তীতে জনসাধারণের সাথে যোগাযোগের ক্ষেত্রে ব্যাপক প্রতিভাব প্রদর্শন করেন।

তথ্যসূত্র

আরও পড়ুন 
 Branson, Richard. Losing My Virginity: How I've Survived, Had Fun, And Made a Fortune Doing Business My Way, 1999, Three Rivers Press. 
 Branson, Richard. Losing My Virginity, Revised Edition First Published in Great Britain by Virgin Books Limited, London, 2002
 Branson, Sir Richard and Prescott, Colin. To the Edge of Space: The Adventures of a Balloonist, 2000, Box tree. 
 Branson, Sir Richard. Sir Richard Branson, the Autobiography, 2002, Longman. 
 Branson, Sir Richard. Losing my virginity: The autobiography, 2005,

বহিঃসংযোগ 

 Branson's blog on virgin.com

১৯৫০-এ জন্ম
জীবিত ব্যক্তি
ব্রিটিশ নাস্তিক
ব্রিটিশ সঙ্গীত শিল্প কার্যনির্বাহী
ব্রিটানিয়া ট্রফি বিজয়ী
ইংরেজ বিমানচালক
ইংরেজ বেলুনচারী
ইংরেজ শতকোটিপতি
ইংরেজ প্রধান কার্যনির্বাহী
ইংরেজ বিনিয়োগকারী
ইংরেজ জনহিতৈষী
ফর্মুলা ওয়ান দলের মালিক
নাইটস ব্যাচেলর
সেগ্রাভ ট্রফি প্রাপক
ভার্জিন গ্রুপ
রাগবি লীগ চেয়ারম্যান ও বিনিয়োগকারী
২০শ শতাব্দীর ইংরেজ লেখক
অর্ডার অব দ্য ব্রিটিশ এম্পায়ার পদক বিজয়ী
২১শ শতাব্দীর ইংরেজ লেখক
লন্ডনের ব্যবসায়ী
ইংরেজ নাস্তিক
ইংরেজ আত্মজীবনীকার
২০শ শতাব্দীর ইংরেজ অপরাধী
ইংরেজ অ-কল্পকাহিনী লেখক
২১শ শতাব্দীর জনহিতৈষী
লন্ডনের লেখক
অ্যাডভেঞ্চার্স অব হাক্‌লবেরি ফিন্

অ্যাডভেঞ্চার্স হাক্‌লবেরি ফিন্ () যা পরে দি অ্যাডভেঞ্চার্স হাক্‌লবেরি ফিন্ হিসেবেও প্রকাশ হয়েছে একটি বিখ্যাত কিশোর উপন্যাস যার লেখক মার্ক টোয়েইন। এটি ১৮৮৪ সালের ডিসেম্বরে যুক্তরাজ্যে প্রথম, এবং ১৮৮৫ সালের ফেব্রুয়ারিতে যুক্তরাষ্ট্রে প্রকাশিত হয়। এই উপন্যাস কয়েকটি শ্রেষ্ঠ আমেরিকান উপন্যাসের মধ্যে জায়গা করে নিয়েছে। এই বইটি মূলত হাক্‌লবেরি “হাক্” ফিনকে নিয়ে যে টম সয়্যারের বন্ধু এবং মার্ক টোয়েইন রচিত টম সয়্যার সিরিজের অন্যতম চরিত্র। এই বইটি “দি অ্যাডভেঞ্চার্স অফ টম সয়্যারের’’ পর্ব উপন্যাস।

এই উপন্যাসে লেখক মূলত মিসিসিপি নদীর তীরোবর্তী জনগোষ্ঠীর জীবনযাপনের সুবিস্তর বর্ণনা দিতে চেয়েছেন। এই বইটি প্রকাশ হওয়ার ২০ আগের সেইসব সমাজের অবস্থান ও রূপ তুলে ধরছেন লেখক, মার্ক টোয়েইন।

তথ্যসূত্র

বহিঃসংযোগ 

 অ্যাডভেঞ্চার্স হাক্‌লবেরি ফিন্ (Full-Text)
 অ্যাডভেঞ্চার্স হাক্‌লবেরি ফিন্. Digitized copy of the first American edition from Internet Archive (1885).
 
 অ্যাডভেঞ্চার্স হাক্‌লবেরি ফিন্, ১২৫তম বার্ষিকী সংস্করণ. University of California Press, 2010.

১৮৮৪-এর উপন্যাস
মার্ক টোয়েইনের উপন্যাস
অ্যাডভেঞ্চার উপন্যাস
মার্কিন শিশুতোষ উপন্যাস
চলচ্চিত্রে অভিযোজিত মার্কিন উপন্যাস
১৯শ-শতাব্দীর মার্কিন উপন্যাস
মার্কিন অ্যাডভেঞ্চার উপন্যাস
ইংরেজি উপন্যাস
১৯শ-শতকের উপন্যাস
মার্কিন দাসপ্রথা সম্পর্কে উপন্যাস
বিবাচনকৃত বই
পরবর্তী কিস্তির উপন্যাস